El Sant Andreu obre escletxa | Futfem.cat
La victòria contra el Pontenc deixa les quadribarrades setenes, a cinc punts dels perseguidors
El Sant Andreu ha sumat una valuosa victòria davant el Pontenc. Les d'Aida Garcia s'han imposat per la mínima gràcies a un solitari gol de Natalia Sanahuja poc abans d'arribar al descans. El conjunt gironí no ha aconseguit capgirar el marcador advers i suma una nova derrota, la segona de forma consecutiva.
La victòria a domicili del conjunt andreuenc deixa les d'Aida Garcia a la setena posició. Gràcies a aquests tres punts, l'equip quadribarrat es consolida a la zona mitja-alta de la taula, però també li serveix per obrir escletxa respecte dels perseguidors. L'Atlètic Prat i L'AEM B -que encara no han disputat els seus compromisos- són 5 punts per sota a la classificació. Tot això, comptant que al Sant Andreu encara li falta un partit per jugar, l'ajornat l'última jornada a casa contra l'Atlètic Vilafranca a causa de la caiguda de part de la coberta del Narcís Sala per les fortes ventades del cap de setmana passat.
La pròxima jornada, El Sant Andreu rebrà el Molins de Rei, mentre que el Pontenc tornarà a jugar a casa, en aquesta ocasió contra l'Atlètic Vilafranca.